בעקבות מחאתה של תושבי יפו וסטודנטים במכללה האקדמית תל אביב יפו, בוטלה היום (ראשון) הופעה של שפיטה (רותם שפי) במכללה.

בתגובה לביטול הופעתה, מסרה ל"הארץ" הזמרת, שהתמודדה בגמר הריאליטי "הכוכב הבא לאירוויזיון", כי "וואלה, אני לא אכפת לי מה הדת, גזע או מין שלכם, ודווקא תכננתי לבוא ולהרים את המכללה הזאת באוויר עם שואו לפרצוף. אם חלק מהסטודנטים מעדיפים שעה חופשית אני לא אעצור בעדם. איטס אה פרי קאנטרי! יאללה דמוקרטיה! אוניברסיטת תל אביב — התפנתה לי שעה בשלישי בבוקר. רוצים הופעה און דה האוס?" .

אחד הפוסטים: "כמי שבסיטואציה הזאת התרבות שלו היא מקור הלעג בסיפור אקבל את זה כפוגעני, מגעיל וגזעני — שלא לדבר על וולגרי ומצית"

הופעתה של הזמרת, שהתמודדה בגמר הריאליטי "הכוכב הבא לאירוויזיון", נקבעה במקום מבעוד מועד, אחרי שבאגודת הסטודנטים של המכללה ביקשו למצוא אמן שיופיע בבוקר פתיחת הסמסטר השני. לסטודנטים הוצעו חמש אפשרויות למופע — שפיטה, סטלוס ואורן חן, מועדון הקצב של אביהו פנחסוב, להקת "פול טראנק" וסאבלימינל — ומתוכן נבחרה שפיטה ברוב של 37 אחוזים.

שפיטה מופיעה ב"הכוכב הבא לאירוויזיון". קאמפ או לעג לתרבות ערבית?

עם זאת, כשפרסמה המכללה בעמוד הפייסבוק שלה הודעה על הבחירה בשפיטה, החלו להישמע ביקורות וקולות התנגדות. הסטודנט אמיר חבקין כתב בתגובה: "הזייה מוחלטת, ניתוק מושלם, גועל נפש. כאילו המכללה לא נמצאת בלב אוכלוסייה ערבית. כאילו לא נכתבה מילה אחת בשבועות האחרונים על הגזענות והניכוס התרבותי של הזוועה הזאת. תתביישו". סטודנט אחר, פחרי סעיד, הגיב לחבריו ששמחו על הגעתה של שפיטה וכתב: "כמי שבסיטואציה הזאת התרבות שלו היא מקור הלעג בסיפור אקבל את זה כפוגעני, מגעיל וגזעני — שלא לדבר על וולגרי ומצית".

בעקבות תגובות הסטודנטים ותושבי יפו שמחו על ההחלטה, החליט מנכ"ל המכללה, בני אלון, לבטל את המופע של שפיטה והודיע על כך לאגודת הסטודנטים שיידעה את הסטודנטים בפוסט בעמוד הפייסבוק שלה. "בימים האחרונים הנהלת המכללה קיבלה פניות רבות מגורמים שונים ביפו בנוגע לקיום המופע של שפיטה במכללה. במקביל, גם מולנו עלו קולות אשר סיפרו כי המופע פוגע ברגשותיהם. לבסוף, הוחלט לבטל את המופע ולמצוא חלופה", נכתב שם. הפוסט התקבל בתגובות סותרות — חלק מהסטודנטים בירכו על ההחלטה ואחרים כעסו עליה וטענו כי הביטול מיותר.

שפיטה בתגובה: "וואלה, אני לא אכפת לי מה הדת, גזע או מין שלכם, ודווקא תכננתי לבוא ולהרים את המכללה הזאת באוויר עם שואו לפרצוף. אם חלק מהסטודנטים מעדיפים שעה חופשית אני לא אעצור בעדם"

בחודשים האחרונים עוררה השתתפותה של שפיטה ב"הכוכב הבא לאירוויזיון" דיון ער בנוגע לניכוס התרבותי שהיא עושה במוזיקה ובתרבות הערבית. היו מי שטענו כי המופע מכיל לעג לתרבות הערבית, תוך הצגתה כרדודה, שטחית וחסרת עומק. אחרים טענו כי מדובר במופע קאמפ מודע לעצמו, שבא להגחיך את התרבות הפופולרית בכלל.

עברו לתצוגת גלריה שפיטה. "איטס אה פרי קאנטרי" צילום: קובי פלשמן

שפי עצמה התייחסה לדיון בראיון שהעניקה ל"וואלה" בו אמרה כי "בין אם הם רואים את זה אקט גזעני ובין אם לא, העובדות בשטח מדברות — האנשים היום הרבה יותר נפתחו למוזיקה ערבית. זה לא בזכותם, זה בזכותי. עובדה שהמון אנשים מתחברים למוזיקה שלי. אני לא מכריחה אף אחד להתחבר לזה. וחוץ מזה, אני ממליצה לכל השופטים למיניהם ללכת לחפש קצת חוש הומור, לא יזיק להם".